**Odpoveď na doručenú otázku:**

Na základe doručenej žiadosti o vysvetlenie súťažných podkladov zo dňa 1.12.2022, sprístupňujeme nasledujúcu odpoveď:

**Otázka**:

Keďže uchádzač predkladá zmluvu za každú časť, na ktorú predkladá ponuku máme nasledovnú otázku:  
Ktoré z Príloh A až D zmluvy majú byť súčasťou zmluvy v každej časti?

**Odpoveď:**

V každej časti, v ktorej predkladá uchádzač ponuku, je povinný predložiť v rámci danej časti všetky požadované prílohy definované v zmluve, ako prílohy A až D.

Rozumieme Vašej otázke, že sa pýtate, čo v prípade, že predkladá ponuku na všetky časti, ako na jeden celok. Aj v tomto prípade, ak pre všetky časti použije len jeden harmonogram prác, poistenie a jeden zoznam subdodávateľov, tieto prílohy musia byť nahraté v každej predkladanej časti samostatne. Teda opakovane tie isté prílohy. Je to potrebné z toho dôvodu, aby mohol verejný obstarávateľ posúdiť a vyhodnotiť každú jednotlivú časť samostatne.

V Žiari nad Hronom, 2.12.2022 Mgr. Martina Klacek